ភាគទី២៖ បែបផែន​និង​ទស្សនវិស័យ​នៃ​យុទ្ធសាស្ត្រ​ការទូត​សេដ្ឋកិច្ច​របស់​កម្ពុជា
សម្រាប់​ភាគទី ២​នេះ អ្នក​ស្វែង​យល់​ដឹង​អំពី​ថា «តើ​កម្ពុជា​កំពុង​ដើរ​និង​គួរ​ដើរលើ​មាគ៌ា​ការទូត​សេដ្ឋកិច្ច​បែបណាដើម្បី​អភិវឌ្ឍ​​បែប​ផែន​សេដ្ឋកិច្ចដ៏ប្រសើរមួយ»
នៅពេលក្រុមហ៊ុន Starbucks ចុះកិច្ចព្រមព្រៀងជាមួយក្រុមហ៊ុន Coffee Concepts Limited សាខាកម្ពុជា មកបើកហាងកាហ្វេរបស់ខ្លួននៅកម្ពុជា កាលពីឆ្នាំ២០១៥ នៅពេលកម្ពុជាចុះហត្ថលេខាទទួលយកជំនួយពីសហរដ្ឋអាមេរិកដើម្បីដោះស្រាយវិបត្តិជំងឺកូវីដ១៩ ឬនៅពេលក្រសួងការបរទេសកម្ពុជាជួបប្រជុំទ្វេភាគីជាមួយរដ្ឋមន្ត្រីការបរទេសចិនស្តីអំពីការស្តារសេដ្ឋកិច្ចកម្ពុជាក្រោយវិបត្តិកូវីដ១៩ តើអ្នកដឹងទេថា សកម្មភាពទាក់ទងគ្នាក្នុងបែបផែនទាំងអស់នេះហៅថាអ្វី? ក្រោមបរិបទសេដ្ឋកិច្ច សកម្មភាពទាក់ទងគ្នារវាងក្រុមហ៊ុន ឬរវាងរដ្ឋាភិបាលកម្ពុជានិងរដ្ឋាភិបាលតាមបណ្តាប្រទេសទាំងអស់នេះ គឺជាកិច្ចការការទូតសេដ្ឋកិច្ច ដោយនាំមកនូវការវិនិយោគទុន និងផលចំណេញខាងសេដ្ឋកិច្ចដល់កម្ពុជា ព្រមទាំងប្រទេសជាដៃគូទាំងនោះផងដែរ។ ក្នុងរយៈពេលជាង២០ឆ្នាំមកនេះ គេឃើញថា កម្ពុជាបាននិងកំពុងធ្វើសកម្មភាពការទូតសេដ្ឋកិច្ចច្រើនរាប់មិនអស់ ជាមួយប្រទេសស្ទើរតែគ្រប់តំបន់នៅជុំវិញពិភពលោក។ ប៉ុន្តែមានការចោទសួរជាសំណួរថា តើការធ្វើការទូតសេដ្ឋកិច្ចបែបទូលំទូលាយនេះផ្តល់ផលប្រយោធន៍ល្អដល់កម្រិតណា ដល់កម្ពុជាក្នុងរយៈពេលវែងឆ្ងាយទៅអនាគត? លោក វីរៈ ថានិត សាស្ត្រាចារ្យជំនាញសេដ្ឋកិច្ចប្រចាំវិទ្យាស្ថានភាសាបរទេសនៃសាកលវិទ្យាល័យភូមិន្ទភ្នំពេញ ដែលបានស្រាវជ្រាវនិងជាសហនិពន្ធដែលបានសរសេរអត្ថបទមួយជំពូក ស្តីអំពីការទូតសេដ្ឋកិច្ចរបស់កម្ពុជា នៅក្នុង ថ្លែងថា៖ «នៅលើពិភពលោកយើងទាំងមូល គឺស្ថានភាពតែងតែមានការប្រែប្រួល។ អ៊ីចឹងបើសិនយើងពឹងផ្អែកតែលើប្រទេសណាមួយ បានន័យថា នៅពេលដែលមានបញ្ហា ឬក៏ប្រទេសណាមួយគាត់ជួបវិបត្តិ ឬមួយក៏គាត់មានបញ្ហាអីមួយ ឬមួយក៏យើងមានទំនាស់ឬក៏មានអី វាអាចធ្វើឲ្យយើងនឹងបាត់បង់នូវប្រយោជន៍ជាច្រើន»។ លោកបានបន្ថែមទៀតថា៖ «ប៉ុន្តែ បើសិនជាអាចបង្កើននូវដៃគូពាណិជ្ជកម្មនិងដៃគូសេដ្ឋកិច្ចរបស់យើងឲ្យកាន់តែទូលំទូលាយ ហើយនៅពេលដែលយើងបង្កើនទាំងអស់ហ្នឹង នៅពេលដែលមានវិបត្តិ ឬមួយក៏អី គឺយើងអាចនៅតែមានទំនាក់ទំនងច្រើនជាមួយប្រទេសផ្សេងៗ»។ ទោះបីជាកម្ពុជាជាប្រទេសដ៏តូចមួយនៅតំបន់អាស៊ីអាគ្នេយ៍ក្តី ក៏សេដ្ឋកិច្ចរបស់កម្ពុជាយើង បន្តមានសន្ទុះលឿនគួរឲ្យកត់សម្គាល់ក្នង ដោយមានវិស័យសេវាកម្ម វិស័យកាត់ដេរ ទេសចរណ៍ សំណង់ អចលនទ្រព្យ និងកសិកម្ម ជាក្បាលម៉ាស៊ីននាំមកនូវកំណើនសេដ្ឋកិច្ចវិជ្ជមាន។ ក្នុងចន្លោះឆ្នាំ ២០១៨ និងឆ្នាំ ២០១៩ យើងឃើញថា កំណើនសេដ្ឋកិច្ច ឬផលិតផលសរុបក្នុងស្រុកដែលហៅកាត់ថា (GDP) របស់កម្ពុជា មាន និង ។ នេះបើយោងតាមរបាយការណ៍របស់ធនាគារពិភពលោក។ ហើយនេះគឺជាអត្រា GDP ដ៏ខ្ពស់មួយនៅក្នុងតំបន់អាស៊ីអាគ្នេយ៍។ ដោយមានកំណើនសេដ្ឋកិច្ចខ្ពស់នេះ កាលពីឆ្នាំ ២០១៥ កម្ពុជាបានសម្រេចសមិទ្ធិផលដ៏ជោគជ័យមួយ បន្ទាប់ពីអត្រាភាពក្រីក្ររបស់ពលរដ្ឋកម្ពុជា ។ រីឯអត្រាវិនិយោគទុនពីបរទេសក្នុងប្រទេសកម្ពុជាវិញ ក៏ស្ថិតក្នុងកម្រិតខ្ពស់ខ្លាំង ដែលភាគច្រើនពីប្រទេសចិន កូរ៉េខាងត្បូង ជប៉ុន សហរដ្ឋអាមេរិក និងបណ្តាប្រទេសនៅទ្វីបអឺរ៉ុប គឺដែលនេះឆ្លុះបញ្ចាំងឲ្យឃើញថា កម្ពុជាយើងនៅតែជាប្រទេសគោលដៅសម្រាប់ការវិនិយោគបរទេស បើទោះបីជាកម្ពុជាត្រូវធ្វើយ៉ាងណាជម្នះនូវឧបសគ្គចម្បងមួយចំនួន ដែលអ្នកជំនាញធ្លាប់បានលើកឡើងពីមុន ដូចជាពង្រឹងជំនាញរបស់កម្លាំងពលកម្ម ពង្រឹងកិច្ចការអភិបាលកិច្ចល្អដែលរឹតត្បិតលើសកម្មភាពពុករលួយ ពង្រីកគម្រោងហេដ្ឋារចនាសម្ព័ន្ធដែលមានគុណភាព និងជាលក្ខណៈទ្រង់ទ្រាយធំ និងពង្រីកបច្ចេកវិទ្យានិងទំនើបកម្មលើវិស័យកសិកម្មជាដើម៕ ជាបញ្ញវ័ន្តខ្មែរវ័យក្មេងដែលមានចំណូលចិត្តនិងចំណាប់អារម្មណ៍លើវិជ្ជាជីវៈផ្នែកសេដ្ឋកិច្ច លោក វរៈ ថានិត បានសម្រេចចិត្តផ្ដោតការសិក្សារបស់លោកលើផ្នែកសេដ្ឋកិច្ចអន្តរជាតិ តាំងពីលោកបានសិក្សាថ្នាក់បរិញ្ញាបត្រនៅសាកលវិទ្យាល័យភូមិន្ទភ្នំពេញ។ ជានិស្សិតឆ្នើមមួយរូប លោកបានបញ្ចប់ការសិក្សាផ្នែកការសិក្សាអន្តរជាតិនេះ ដោយទទួលបានចំណាត់ថ្នាក់កិត្តិយស។ លោកក៏បានបញ្ចប់ការសិក្សាថ្នាក់បរិញ្ញាបត្រជំនាញហិរញ្ញវត្ថុនិងធនាគារ ពីសាកលវិទ្យាល័យជាតិគ្រប់គ្រងផងដែរ ដែលមុខវិជ្ជានេះបានញ៉ាំងឲ្យលោក ផ្សារភ្ជាប់ចំណេះដឹងរបស់លោក ខាងផ្នែកការទូតផង និងសេដ្ឋកិច្ចផង។ សព្វថ្ងៃនេះ លោក ថានិត នៅតែបន្តយកចិត្តទុកដាក់លើការស្រាវជ្រាវ និងសិក្សា អំពីការវិវត្តក្នុងវិស័យសេដ្ឋកិច្ចនិងការទូតរបស់កម្ពុជា ក្នុងតំបន់ និងសកលលោក ខណៈលោកកំពុងបំពេញការងារជាសាស្ត្រាចារ្យជំនាញសេដ្ឋកិច្ចមួយរូប ប្រចាំវិទ្យាស្ថានភាសាបរទេសនៃសាកលវិទ្យាល័យភូមិន្ទភ្នំពេញ៕